b'\n_START_ARTICLE_\nEl Forjador\n_START_SECTION_\nHist\xc3\xb2ria\n_START_PARAGRAPH_\nPierre Bonnassie, en el llibre Catalunya mil anys enrere, explica l\'exist\xc3\xa8ncia d\'una "mena de ferro que l\'abadia de Sant Pere de les Puel\xc2\xb7les posseeix des del 945, per donaci\xc3\xb3 de la comtessa Riquilda, a Castellar, prop de Terrassa, al Vall\xc3\xa8s". Aquesta mena de ferro servia per assegurar, en bona part, el prove\xc3\xafment de metalls als menestrals barcelonins._NEWLINE_Molt m\xc3\xa9s recentment, a Castellar del Vall\xc3\xa8s es treballava tamb\xc3\xa9 el ferro, com ho demostra l\'exist\xc3\xa8ncia del mol\xc3\xad de la Farga, que posse\xc3\xafa diversos forns i un martinet per batre el coure. Aquest mol\xc3\xad va desapar\xc3\xa8ixer, a finals del segle XIX, quan es va ampliar el mol\xc3\xad de Can Barba._NEWLINE_Cal suposar que l\'ofici de many\xc3\xa0 que s\'ensenyava a l\'esmentada escola de formaci\xc3\xb3 professional va donar peu a la realitzaci\xc3\xb3 d\'una escultura d\'aquestes caracter\xc3\xadstiques. Malgrat aix\xc3\xb2, Castellar del Vall\xc3\xa8s t\xc3\xa9 una llarga tradici\xc3\xb3 de la cultura i el treball del ferro amb nombrosos i destacats artesans forjadors.'